CELEX: 32011D0791
Language: lt
Date: 1320710400000
Title: 2011/791/ES: 2011 m. lapkričio 8 d. Tarybos sprendimas, kuriuo iš dalies keičiamas Tarybos sprendimas 2011/734/ES, skirtas Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti

3.12.2011   
            
            
               LT
            
            
               Europos Sąjungos oficialusis leidinys
            
            
               L 320/28
            
         TARYBOS SPRENDIMAS
   2011 m. lapkričio 8 d.
   kuriuo iš dalies keičiamas Tarybos sprendimas 2011/734/ES, skirtas Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti
   (2011/791/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo (SESV), ypač į jos 126 straipsnio 9 dalį ir 136 straipsnį,
   atsižvelgdama į Europos Komisijos rekomendaciją,
   kadangi:
   
               (1)
            
            
               SESV 136 straipsnio 1 dalies a punkte numatyta galimybė patvirtinti valstybėms narėms, kurių valiuta yra euro, skirtas priemones, kuriomis siekiama sustiprinti jų biudžetinės drausmės koordinavimą ir priežiūrą;
            
         
               (2)
            
            
               SESV 126 straipsnyje nustatyta, kad valstybės narės turi vengti perviršinio valdžios sektoriaus deficito, ir dėl to nustatyta perviršinio deficito procedūra. Stabilumo ir augimo pakte, pagal kurio korekcinę funkciją įgyvendinama perviršinio deficito procedūra, numatyta struktūra, kuria palaikoma Vyriausybės politika, skirta greitai grįžti prie tvirtos biudžeto būklės atsižvelgiant į ekonominę situaciją;
            
         
               (3)
            
            
               2009 m. balandžio 27 d. pagal Europos bendrijos steigimo sutarties 104 straipsnio 6 dalį Taryba nusprendė, kad Graikijoje susidaręs perviršinis deficitas;
            
         
               (4)
            
            
               2010 m. gegužės 10 d. pagal 126 straipsnio 9 dalį ir 136 straipsnį Taryba priėmė sprendimą 2010/320/ES (1), skirtą Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti ne vėliau kaip iki 2014 m. termino. Taryba nustatė tokį deficito padėties ištaisymo planą: valdžios sektoriaus deficitas turi neviršyti 18 508 mln. EUR 2010 m., 17 065 mln. EUR 2011 m., 14 916 mln. EUR 2012 m., 11 399 mln. EUR 2013 m. ir 6 385 mln. EUR 2014 m.;
            
         
               (5)
            
            
               Sprendimas 2010/320/ES buvo keletą kartų iš esmės keičiamas (2). Kadangi reikėjo padaryti daugiau pakeitimų, siekiant aiškumo 2011 m. liepos 12 d. jis išdėstytas nauja redakcija Sprendime 2011/734/ES (3);
            
         
               (6)
            
            
               2011 m. rugsėjo mėn. tapo akivaizdu, kad, atsižvelgiant į biudžeto vykdymą iki minėto rugsėjo mėn. ir nekeičiant politikos, nuo 2011 m. deficito tikslo bus reikšmingai nukrypta, dėl to nukentėtų bendras programos patikimumas. 2011 m. spalio mėn. Graikijos Vyriausybė paskelbė priemones, kuriomis siekiama kuo labiau sumažinti nuokrypį nuo 2011 m. biudžeto, ir pateikė 2012 m. biudžeto projektą, kuriuo siekiama laikytis 2012 m. viršutinės ribos, nustatytos Sprendimu 2010/320/ES. Šios priemonės bus teisės aktais įtvirtintos iki 2011 m. spalio mėn. pabaigos. Dėl šių priemonių vyko išsamios Graikijos valdžios institucijų ir Komisijos tarnybų diskusijos;
            
         
               (7)
            
            
               atsižvelgiant į tai, kas išdėstyta, Sprendimą 2011/734/ES reikėtų iš dalies pakeisti dėl keleto aspektų, nekeičiant perviršinio deficito panaikinimo termino,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2011/734/ES 2 straipsnis iš dalies keičiamas taip:
   
               1.
            
            
               įterpiama ši dalis:
               „6a.   Graikija nedelsdama patvirtina ir įgyvendina šias priemones:
               
                           a)
                        
                        
                           atleidimo nuo mokesčių masto mažinimas, visų pirma sumažinant neapmokestinamųjų gyventojų pajamų ribas ir taip siekiant padidinti 2012 m. pajamas bent 2 831 mln. EUR;
                        
                     
                           b)
                        
                        
                           nuolatinis nekilnojamojo turto mokestis, renkamas per elektros energijos sąskaitas, siekiant 2011 m. surinkti bent 1 667 mln. EUR ir nuo 2012 m. toliau 1 750 mln. EUR per metus;
                        
                     
                           c)
                        
                        
                           neatidėliotinas persvarstytos valstybės tarnautojų darbo užmokesčio dydžių sistemos įgyvendinimas, tuo siekiant sumažinti 2011 m. išlaidas bent 101 mln. EUR ir į 2012 m. perkelti bent 552 mln. EUR, taip papildant VTFS 2015 m. numatytą sutaupyti lėšų sumą. Ši reforma taikoma visiems valdžios sektoriaus darbuotojams, išskyrus tuos, kuriems taikomi specialūs darbo užmokesčio režimai. Grynoji sutaupytų lėšų suma priklausys nuo šios priemonės poveikio pajamų mokesčiui ir socialinio draudimo įmokoms, taip pat premijoms, išmokamoms tam tikrų kategorijų darbuotojams;
                        
                     
                           d)
                        
                        
                           pagrindinės ir papildomos pensijos mažinimas, taip pat vienkartinės sumos, mokamos išeinant į pensiją, mažinimas, siekiant 2011 m. sutaupyti bent 219 mln. EUR ir į 2012 m. perkelti 446 mln. EUR, taip papildant VTFS numatytą sutaupyti lėšų sumą;
                        
                     
                           e)
                        
                        
                           ekologinio fondo išlaidų apribojimas, kad jos neviršytų 5 % jo indėlių, siekiant 2012 m. sutaupyti 360 mln. EUR;
                        
                     
                           f)
                        
                        
                           ministrų sprendimai arba raštai dėl VTFS numatytų priemonių, susijusių su gamtinių dujų akcizo mokesčiu, krosnių kuru ir transporto priemonių mokesčiais;
                        
                     
                           g)
                        
                        
                           ministrų sprendimai taikyti vienodą reguliavimą kelių socialinio draudimo fondų su sveikata susijusioms išmokoms;
                        
                     
                           h)
                        
                        
                           teisės aktai, kuriais numatoma rinkti solidarumo rinkliavą, priskaitant ją prie mokesčių;
                        
                     
                           i)
                        
                        
                           ministrų sprendimai, kuriais nurodoma pradėti subjektų uždarymą, sujungimą arba reikšmingą sumažinimą. Tai taikoma KED, ETA, ODDY, Nacionaliniam jaunimo institutui, EOMEX, IGME, OSK, DEPANOM, THEMIS, ETHYAGE bei ERT ir kitiems 35 mažesniems subjektams;
                        
                     
                           j)
                        
                        
                           ministro sprendimas, kuriame tiksliai apibrėžiami invalidumo pensijų skyrimui taikomi neįgalumo kriterijai, kurių laikantis būtų pasiekti VTFS numatyti taupymo tikslai;
                        
                     
                           k)
                        
                        
                           įstatymas, kuriuo įšaldomas pagrindinių ir papildomų pensijų indeksavimas iki 2015 m.;
                        
                     
                           l)
                        
                        
                           tinkamų farmacijos produktų sąrašo, kuriuo nustatomos socialinio draudimo fondų mokamos kainos, užbaigimas;
                        
                     
                           m)
                        
                        
                           toliau išvardyto turto perdavimas privatizavimo fondui – Graikijos Respublikos Turto plėtros fondui (HRADF): Alpha Bank (0,619 % akcijų); Graikijos nacionalinis bankas (1,234 % akcijų); Piraeus Bank (1,308 % akcijų); Pirėjo uosto direkcija (23,1 % akcijų); Salonikų uosto direkcija (23,3 % akcijų); Elefsinos, Lavrijo, Igoumenitsa, Alexandroupolis, Volo, Kavalos, Korfu, Patrų, Rafinos, Herakliono uostų direkcijos (100 %); Atėnų vandens ir nuotekų bendrovė (27,3 %); Salonikų vandens ir nuotekų bendrovė (40 %); regioniniai valstybiniai oro uostai (koncesijos teisių perdavimas); gamtinių dujų saugykla jūroje South Kavala (dabartinės ir būsimos koncesijos teisių perdavimas); Graikijos greitkeliai (ekonominių dabartinės ir būsimos koncesijos teisių perdavimas); Egnatia odos (100 %); Graikijos paštas (90 %); OPAP, SA (29 %); keturi valstybiniai pastatai;
                        
                     
                           n)
                        
                        
                           teisės, techninių ir finansų konsultantų skyrimas bent keturiolikai šių privatizavimo sandorių, numatytų įgyvendinti iki 2012 m. pabaigos;
                        
                     
                           o)
                        
                        
                           remiantis dialogu su socialiniais partneriais, taip pat atsižvelgiant į tikslą sukurti ir išlaikyti darbo vietas ir didinti įmonių konkurencingumą, patvirtinant papildomas priemones, skirtas darbo mokesčiui pritaikyti prie ekonominių sąlygų. Visų pirma: VTFS taikymo laikotarpiu sustabdomas kolektyvinių susitarimų profesijų ir sektorių lygmenyje taikymo išplėtimas ir vadinamojo palankesnio režimo principo galiojimas, kad susitarimai įmonių lygmenyje turėtų viršenybę prieš susitarimus sektorių ir profesijų lygmenyje; kolektyvinius susitarimus įmonių lygmenyje gali pasirašyti arba profesinės sąjungos, arba, kai įmonė tokios sąjungos neturi, darbo tarybos ar kiti darbuotojų atstovai, neatsižvelgiant į įmonės dydį.“;
                        
                     
         
               2.
            
            
               7 dalis iš dalies keičiama taip:
               
                           a)
                        
                        
                           a punktas pakeičiamas taip:
                           
                                       „a)
                                    
                                    
                                       2012 m. biudžetas, atitinkantis VTFS nustatytus tikslus ir šiame sprendime nustatytas deficito viršutines ribas; informacijos apie keletą VTFS numatytų priemonių atnaujinimas ir paskelbimas; mokesčių ir išlaidų teisės aktų, būtinų biudžetui vykdyti, priėmimas kartu su biudžetu.“;
                                    
                                 
                     
                           b)
                        
                        
                           d punktas pakeičiamas taip:
                           
                                       „d)
                                    
                                    
                                       centrinės valdžios nepriklausomo funkcinio vertinimo pirmojo etapo rezultatų įvertinimas, po kurio bus parengtas veiksmų planas veiklos politikos rekomendacijoms įgyvendinti. Šiomis rekomendacijomis nustatoma, kaip užtikrinti paprastesnę ir veiksmingesnę valstybės tarnybą, apibrėžti aiškius ministerijų departamentų įgaliojimus ir atskaitomybės ryšius, kad jų kompetencija nebesutaptų, ir gerinti judumą tiek tarp atskirų ministerijos padalinių, tiek visame ministerijos sektoriuje; funkcinio esamų socialinių programų vertinimo užbaigimas.“;
                                    
                                 
                     
                           c)
                        
                        
                           papildoma šiais punktais:
                           
                                       „i)
                                    
                                    
                                       konsultantų skyrimas kitiems privatizavimo sandoriams, planuojamiems 2012 m. ir neįtrauktiems į 6a dalies n punktą; valstybinės žemės nuosavybės registravimo ir antrinės teisės aktų dėl būsto turizmui ir žemės panaudojimo priėmimo spartinimas; naujo Valstybės nekilnojamojo turto Generalinio sekretoriato, kuris bendradarbiautų su neseniai sujungtomis KED ir ETA (atitinkamai nekilnojamojo turto administravimo ir turistinio nekilnojamojo turto įstaigomis) ir rengtų nekilnojamąjį turtą komercinio ir pardavimui skirto turto privatizacijai, įsteigimas ir veikimas. Siekiama pagerinti nekilnojamojo turto valdymą, panaikinti jo suvaržymus ir jį parengti privatizacijai; HRDAF suformuoja šešis nekilnojamojo turto portfelius; uždarytų subjektų kilnojamojo ir nekilnojamojo turto perdavimo valstybei teisės akto priėmimas;
                                    
                                 
                                       j)
                                    
                                    
                                       pajamų administravimo reforma šiomis priemonėmis: stambių mokesčių mokėtojų skyriaus sudarymas; veiksmingo mokesčių administravimo kliūčių šalinimas įgyvendinant esmines naujojo mokesčių įstatymo reformas, įskaitant veiklos rezultatų tikslų nepasiekiančių vadovų pakeitimą ir mokesčių auditorių kvalifikacijos įvertinimą iš naujo; naujai įsteigtos skubaus administracinių ginčų sprendimo įstaigos veikimas, kad būtų sparčiai išsprendžiamos (t. y. per 90 dienų) didelės ginčų bylos; bent 31 mokesčių inspekcijos funkcijų centralizavimas ir sujungimas;
                                    
                                 
                                       k)
                                    
                                    
                                       siekiant stiprinti išlaidų kontrolę: nuolatinių finansų apskaitos pareigūnų skyrimas visose ministerijose;
                                    
                                 
                                       l)
                                    
                                    
                                       vidutinės trukmės personalo plano laikotarpiui iki 2015 m., laikantis taisyklės, kad vietoje 5 išėjusių darbuotojų priimamas 1 darbuotojas, kuri taikoma visam valdžios sektoriui, be išimčių atskiriems sektoriams, paskelbimas; maždaug 15 000 šiuo metu įvairiuose valdžios sektoriaus subjektuose dirbančių darbuotojų perkėlimas į darbo jėgos rezervą ir maždaug 15 000 išleidimas į išankstinę pensiją. Darbo jėgos rezervui priskirtiems ir į išankstinę pensiją išleistiems darbuotojams 60 % jų bazinio darbo užmokesčio (atmetus viršvalandžius ir kitus papildomus mokėjimus) bus mokama ne ilgiau kaip 12 mėnesių. Šį 12 mėnesių laikotarpį iki 24 mėnesių galima pratęsti priešpensinio amžiaus darbuotojams. Mokėjmas personalui, esančiam darbo jėgos rezerve, yra dalis jų išeitinių išmokų mokėjimo;
                                    
                                 
                                       m)
                                    
                                    
                                       su sunkiomis darbo sąlygomis susijusių profesijų sąrašo persvarstymas ir jo apimties mažinimas, kad jis apimtų ne daugiau kaip 10 % darbo jėgos. Nuodugnus antrinių ir (arba) papildomų viešųjų pensijų fondų, įskaitant socialinės paramos fondus ir vienkartinių išmokų sistemas, persvarstymas, siekiant stabilizuoti pensijų išlaidas, garantuoti, kad tų sistemų poveikis biudžetui būtų neutralus, ir užtikrinti visos sistemos tvarumą vidutinės trukmės ir ilguoju laikotarpiu. Persvarstymu pasiekiama, kad: būtų toliau mažinamas esamų fondų skaičius; būtų panaikintas disbalansas deficitiniuose fonduose; dabartinės išlaidos stabilizuotųsi ties tvariu lygiu, nuo 2012 m. sausio 1 d. atliekant tinkamus koregavimus; ir būtų užtikrintas ilgalaikis antrinių sistemų tvarumas griežtai susiejant įmokas ir išmokas.“;
                                    
                                 
                     
         
               3.
            
            
               8 dalis papildoma šiais punktais:
               
                           „c)
                        
                        
                           esamo funkcinio socialinių programų vertinimo antrasis etapas, kuriuo, be kita ko, atliekamas išsamesnis konkrečių programų vertinimas, siekiant sumažinti per didelį susiskaidymą, sutaupyti lėšų ir didinti veiksmingumą;
                        
                     
                           d)
                        
                        
                           e. išrašymo (vaistų, gydytojo siuntimų, diagnostikos ir operacijų) sistemos taikymas visai medicininei veiklai tiek nacionalinės sveikatos priežiūros sistemos įstaigose, tiek EOPYY ir socialinio draudimo fondų samdomų paslaugų teikėjų vykdomai medicininei veiklai; nacionalinės sveikatos priežiūros sistemos įstaigų ir paslaugų teikėjų išsamių mėnesinių audito ataskaitų rengimas; remiantis kitų valstybių narių patirtimi, mažesnio sąnaudų pasidalijimo koeficiento priskyrimas generiniams vaistams, kurių kaina gerokai mažesnė negu orientacinė kaina (mažesnė negu 60 procentų orientacinės kainos); socialinio draudimo fondų metinės vaistų išrašymo ataskaitos paskelbimas; įsipareigojimų registrų sudarymas visose ligoninėse;
                        
                     
                           e)
                        
                        
                           perėjimas prie nacionalinei sveikatos priežiūros sistemai taikomos naujos centralizuotų viešųjų farmacijos ir medicinos prekių pirkimų sistemos per Prekių tiekimo koordinavimo komitetą bendradarbiaujant su Specifikacijų komitetu, naudojant vieną medicinos ir farmacijos prekių kodavimo sistemą;
                        
                     
                           f)
                        
                        
                           siekiant stiprinti išlaidų kontrolę, teisės aktų, kuriais paprastinama papildomų biudžetų teikimo ir tvirtinimo procedūra, priėmimas; įsipareigojimų registrų, kurie bendari apimtų visą valdžios sektorių, sudarymo proceso tęsimas“;
                        
                     
         
               4.
            
            
               papildoma šia dalimi:
               „9.   Graikija iki 2012 m. birželio mėn. pabaigos patvirtina šias priemones:
               
                           a)
                        
                        
                           priemonių, kurios turės būti patvirtintos tuo pačiu metu kaip ir su 2013 m. biudžetas ir tuo pačiu metu kaip ir 2014 m. biudžetas, parengimas, viešųjų išlaidų programų vertinimo pradžia, siekiant nustatyti priemones, kurios sudaro 3 % BVP. Vertinimas remiasi išorės technine pagalba; jį atliekant daugiausia dėmesio skiriama pensijoms ir socialiniams pervedimams (taip, kad būtų išlaikyta minimali socialinė apsauga); gynybos išlaidų mažinimas nemažinant šalies gynybos galios; centrinės bei vietos valdžios institucijų restruktūrizavimas; specialių darbo užmokesčio režimų koregavimai; tolesnio ligoninių farmacijos ir veiklos išlaidų ir socialinės paramos išmokų grynaisiais pinigais racionalizavimo tikslinimas.“
                        
                     
         2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas Graikijos Respublikai.
   
      Priimta Briuselyje 2011 m. lapkričio 8 d.
      
         
            Tarybos vardu
         
         
            Pirmininkas
         
         J. VINCENT-ROSTOWSKI
      
   
   
      (1)  OL L 145, 2010 6 11, p. 6.
   
      (2)  Sprendimas 2010/486/ES (OL L 241, 2010 9 14, p. 12); Sprendimas 2011/57/ES (OL L 026, 2011 1 29, p. 15); Sprendimas 2011/257/ES (OL L 110, 2011 4 29, p. 26).
   
      (3)  OL L 296, 2011 11 15, p. 38.